kalixlouiis/myanmar-wikipedia-corpus huggingface dataset:
လေးမြို့မြစ်သည် ချင်းပြည်နယ် ၊ မင်းတပ်ခရိုင် ၊ မတူပီမြို့နယ်မှ အစချီကာ မြောက်ဦးမြို့နယ် ၊ မင်းပြားမြို့နယ် ၊ ပေါက်တောမြို့နယ်တို့ကို ဖြတ်သန်း၍ စစ်တွေမြစ် (ကုလားတန်မြစ်) အတွင်းသို့ စီးဝင်သွားသည်။
ယခင်က ထိုမြစ်အထက်ပိုင်းတွင် မင်းပြားမြို့နယ် ၊ ပန်းမြောင်းရွာအထိ ရေကြောင်းသ‌င်္ဘောများ သွားလာနိုင်ခဲ့သော်လည်း ယခုအခါ တဖြည်းဖြည်းကျွန်းပေါ်တိမ်‌ကောခဲ့ကာ မင်းပြားမြို့အနီးအနားရှိ ရာမောင်ကြိုးတံတားအနီးထိသာ ရေကြောင်းသင်္ဘောများ သွားလာနိုင်တော့သည်။
ကိုးကား Rock Art and Artisans in the Lemro Valley Category:မြန်မာနိုင်ငံရှိ မြစ်များ။
thumb|တညင်းကုန်းဘူတာ တညင်းကုန်းဘူတာသည် ရန်ကုန်မြို့ပတ်ရထားပတ်လမ်းတွင် ပါဝင်သော ဘူတာတစ်ခုဖြစ်သည်။
ရန်ကုန်ဘူတာကြီးမှ စတင်ရေတွက်သော် ၂၁ ခုမြောက် ဘူတာရုံ ဖြစ်ပြီး၊ အပြန်ရေတွက်သော် ၁၉ ခုမြောက် ဖြစ်သည်။
ရန်ကုန်မြို့ပတ်ရထားလမ်းတလျှောက် ရပ်နားသော ဘူတာရုံ စုစုပေါင်း ၃၈ ခု ရှိသည်။
လှော်ကားဘူတာသည် ရန်ကုန်မြို့ ရန်ကုန်-ပြည် ရထားလမ်းတွင် ပါဝင်သော ဘူတာတစ်ခုဖြစ်သည်။
အင်းစိန်ဘူတာသည် ရန်ကုန်မြို့ပတ်ရထားလမ်းတွင် ပါဝင်သော ဘူတာတစ်ခု ဖြစ်သည်။
ရန်ကုန်ဘူတာကြီးမှ စတင်ရေတွက်သော် (၁၇) ခုမြောက် ဘူတာရုံ ဖြစ်ပြီး၊ အပြန်ရေတွက်သော် (၂၃) ခုမြောက် ဖြစ်သည်။
ရန်ကုန်မြို့ပတ်ရထားလမ်းတလျှောက် ရပ်နားသော ဘူတာရုံ စုစုပေါင်း (၃၈) ခု ရှိသည်။
မင်္ဂလာဒုံဘူတာသည် ရန်ကုန်မြို့ပတ်ရထားလမ်းတွင်ပါရှိသော ဘူတာတစ်ခုဖြစ်သည်။
ရန်ကုန်ဘူတာကြီးမှ စတင်ရေတွက်သော် ၂၅ ခုမြောက် ဘူတာရုံ ဖြစ်ပြီး၊ အပြန်ရေတွက်သော် ၁၅ ခုမြောက် ဖြစ်သည်။
အုတ်ဖိုစုဘူတာသည် ရန်ကုန်မြို့ပတ်ရထားလမ်းတွင် ပါရှိသော ဘူတာတစ်ခုဖြစ်သည်။
ပုရွက်ဆိတ်ကုန်းဘူတာသည် ရန်ကုန်မြို့ပတ်ရထားပတ်လမ်းတွင် ပါဝင်သော ဘူတာတစ်ခုဖြစ်သည်။
ရန်ကုန်ဘူတာကြီးမှ စတင်ရေတွက်သော် ၂၈ ခုမြောက် ဘူတာရုံ ဖြစ်ပြီး၊ အပြန်ရေတွက်သော် ၁၂ ခုမြောက် ဖြစ်သည်။
သီလဝါဘူတာသည် ရန်ကုန်မြို့ပတ်ရထားလမ်းတွင် ပါဝင်သော ဘူတာတစ်ခုဖြစ်သည်။
တိုးကြောင်ကလေးဘူတာသည် ရန်ကုန်-မန္တလေး ရထားလမ်းတွင် တည်ရှိသော ဘူတာတစ်ခုဖြစ်သည်။
အန်ဒရေ ရိုမီလီ ယန်း (၁၉၆၅ ဖေဖော်ဝါရီ ၁၈ မွေးဖွား), လူပို၍အသိများသည်မှာ အနုပညာနာမည် Dr. Dre သည် အမေရိကန် ရပ်ဂီတ အဆိုတော် သီချင်းထုတ်လုပ်သူ စီးပွားရေးသမားဖြစ်သည်။
Dre သည်နာမည်ကြီးရပ်အဆိုတော်အဖွဲ့ NWA ၏အဖွဲ့ဝင်‌ဟောင်းတစ်‌ယောက်လည်းဖြစ်သည်။
သူသည် Aftermath Entertainment နှင့် Beats Electronics တို့၏ CEO ဖြစ်ပြီး ယခင်က Death Row Records တွင် ပူးတွဲပိုင်ရှင် ဖြစ်ခဲ့ဖူးသည်။
သူသည် Snoop Dogg, အမ်မီနမ်, Xzibit, Knoc-turn'al, 50 Cent, အစရှိသော ရပ်ပါတို့၏ အယ်ဘမ်များအား ထုတ်လုပ်ပေးခဲ့သူလည်းဖြစ်သည်။
သူအား ဟစ်ဟော့ ဂီတလောက၌ ကိုယ်ပိုင်သီဆိုဟန်ဖြင့် လူကြိုက်များသည်။
၂၀၁၄ ခုနှစ် Forbes မဂ္ဂဇင်း၏အဆိုအရ အမေရိကန် ရပ်ဂီတဖြင့် နာမည်ကျော်များထဲတွင် ဒေါ်လာ ၅၅၀ မီလီယံဖြင့် သူသည် ဒုတိယအချမ်းသာဆုံး ဖြစ်ခဲ့သည်။
သူသည် ၂၀၁၄ ခုနှစ် ခန်းမှန်းချက်အရ ၂၀၁၅ တွင် Forbes စာရင်းတွင် $၆၂၀ မီလီယံဖြင့် ထိပ်ဆုံးမှ ရပ်တည်ခဲ့သည်။
ရွာသာကြီးဘူတာသည် ရန်ကုန်မြို့ ရန်ကုန်-မန္တလေး ရထားလမ်းတွင်ပါဝင်သော ဘူတာတစ်ခုဖြစ်သည်။
ကွန်ပျူတာတက္ကသိုလ်ဘူတာသည် ရန်ကုန်မြို့ပတ်ရထားလမ်းတွင် ပါဝင်သော ဘူတာတစ်ခုဖြစ်သည်။
တူနီးရှား စစ်ဆင်ရေး () သည် အင်တာနက် အဖွဲ့အစည်းဖြစ်သော အမည်မဖော်လိုသူများမှ တူနီးရှားနိုင်ငံ အစိုးရအား တူနီးရှား တော်လှန်းရေးကာလအတွင်း တိုက်ခိုက်ခဲ့သည့် ဆိုက်ဘာစစ်ဆင်ရေး ဖြစ်သည်။
ဗျူဟာများ အနောနီးမစ်သည် မူလလက်ဟောင်း နည်းလမ်းအတိုင်း အစိုးရဝဘ်ဆိုဒ်များအား DDoS တိုက်ခိုက်မှုအား အတွဲလိုက် ခိုင်းစေသည်။
ထို့ပြင် ပြည်သူများအား ဆန္ဒပြကြရာတွင် အကူညီပေးခဲ့သည်။
ပိတ်ပင်ထားသော အင်တာနက်ကွန်ယက်များအား Tor ကဲ့သို့ ကိုယ်ယောင်ဖျောက် ကျော်လွှားနိုင်သည့် နည်းပညာများ စာရွက်စာတမ်းများ ကူညီပေးခဲ့သည်။
အနောနီးမစ်အဖွဲ့မှ တူနီးရှား အစိုးရအား DDOS တိုက်ခိုက်မည့်အကြောင်း ပထမဆုံး ကြေညာချက် ဗီဒီယိုအား YouTube ၌ ထုတ်ပြန်ခဲ့သည်။
တိုက်ခိုက်မှုကြောင့် သိပ်မကြာခင် တူနီးရှား အစိုးရဝဘ်ဆိုဒ်များ offline ဖြစ်ကုန်သည်။
အနောနီးမစ်သည် ဆန္ဒပြသူများအား လိုအပ်သည့် အကူညီများကို တူနီးရှား ဘလော်ဂါဖြစ်သူ Slim Amamou မှတဆင့် ထောက်ပံ့ပေးခဲ့သည်။
ယင်းအတွက် ၂၀၁၁ ခုနှစ်တွင် Slim Amamou သည် အဖမ်းခံရသည်။
နောက်ပိုင်းတွင် ပြန်လွှတ်ပေးခဲ့သည်။
တူနီးရှား စစ်ဆင်ရေးကြောင့် ယင်းအချိန်က တူနီးရှား သမ္မတ ဘန် အာလီသည် ရာထူးမှ နုတ်ထွက်ခဲ့ရသည်။
ကိုးကား ပြင်ပလင့် https://www.anonymoustunisie.com/ Website of Anonymous TN Category:ဆိုက်ဘာ တိုက်ခိုက်မှုများ။
NGC 1042 သည် Cetus ကြယ်စုတန်းမှ ခရုပတ်ပုံစံ ဂယ်လက်ဆီဖြစ်သည်။
NGC 130 သည် lenticular ဂယ်လက်ဆီဖြစ်ပြီး ၁၈၅၀ နိုဝင်ဘာ ၄ တွင် Bindon Stoney ဆိုသူမှ NGC 126 127 နှင့်အတူ ရှာဖွေတွေ့ရှိခဲ့သည်။
ဤဂယ်လက်ဆီသည် NGC 128 ဂယ်လက်ဆီအုပ်စုတွင် ပါဝင်သည်။
New General Catalogue: NGC 100-149 - NGC 130 ကိုးကား ကဏ္ဍ:မိန် နက္ခတ်တာရာ။
NGC 126 သည် နှစ်ဖက်ခုံး ဂလက်ဆီဖြစ်ပြီး ၁၈၅၀ နိုဝင်ဘာ ၄ တွင် Bindon Stoney ဆိုသူမှ NGC 127 NGC 130 တို့နှင့်အတူ တွေ့ရှိခဲ့သည်။
New General Catalogue: NGC 100-149 - NGC 126 ကိုးကား ကဏ္ဍ:မိန် နက္ခတ်တာရာ။
စစ်ဆင်ရေး အော်ရိုရာ သည် ဆိုက်ဘာ တိုက်ခိုက်မှု ကွင်းဆက်ဖြစ်ကာ တရုတ်ပြည် ဘေဂျင်းအခြေစိုက် အဆင့်မြင့် စစ်ဆင်ရေးတစ်ခု ဖြစ်သည်။
လူထုရှေ့မှောက်သို့ ၂၀၁၀ ဇန်နဝါရီ ၁၂ တွင် ဂူဂဲလ်၏ ဘလော့စာမျက်နှာတွင် ဖော်ထုတ်ခဲ့သည်။
တိုက်ခိုက်မှုသည် ၂၀၀၉ ခုနှစ်လယ်မှ ဒီဇင်ဘာလထိ ဆက်တိုက်ဖြစ်ပွားခဲ့သည်။
တိုက်ခိုက်မှုသည် Adobe Systems ကဲ့သို့သော ဒါဇင်နှင့်ချီသည့် အခြားအဖွဲ့အစည်းများအား ပစ်မှတ်ထားခဲ့သည်။
Juniper Networks နှင့် Rackspace တို့သည် ပစ်မှတ်ခံရကြောင်း လူသိရှင်ကြား ထုတ်ဖော်ပြောပြခဲ့သည်။
မီဒီယာ အစီရင်ခံချက်များအရ Yahoo, Symantec, Northrop Grumman, Morgan Stanley နှင့် Dow Chemical တို့သည်လည်း ပစ်မှတ်ခံခဲ့ရသည်။
ရလဒ်အဖြစ် ဂူဂဲလ်သည် တရုတ်နိုင်ငံတွင် ဆင်ဆာဗားရှင်းဖြင့် ရှာဖွေရေးအင်ဂျင်အား စီစဉ်ရန် ချမှတ်ခဲ့သည်။
ယင်းကဲ့သို့ မဖြစ်နိုင်ပါက ဂူဂဲလ်သည် တရုတ်နိုင်ငံမှ ရုံးခွဲအား စွန့်ခွာရနိုင်သည်။
တရုတ်နိုင်ငံ၏ တရားဝင် ပြောခွင့်ရသူများမှ ပြောကြားချက်အရ ယင်းသည် အမေရိကန်အစိုးရ၏ ဗျူဟာတစ်ခုဟု ဆိုသည်။
အမ်ဇော်ရိန် သည် မြန်မာနိုင်ငံသား ကချင်လူမျိုး အဆိုတော်တစ်ဦး ဖြစ်သည်။
M Zaw Rain VideoM Zaw Rain Infomation Video/YouTube အမ်ဇော်ရိန်သည် Myanmar Idol အစီအစဉ်၏ ပထမရာသီတွင် Final Top 3 အထိတက်ရောက်နိုင်ခဲ့ပြီးWinner မဖြစ်ခဲ့ပေ။
Myanmar Idol တွင် ယှဉ်ပြိုင်ခြင်း အမ်ဇော်ရိန်သည် မြန်မာအိုင်​ဒေါ၏ ပထမဆုံးရာသီကို ဝင်​ရောက်ယှဉ်ပြိုင်ခဲ့ပြီး နောက်ဆုံး Final Top 3 တွင် စောလားထော်ဝါး၊ နင်ဇီမေတို့နှင့်အတူ ယှဉ်ပြိုင်ခဲ့ရာ စောလားထော်ဝါးက အနိုင်ရခဲ့သည်။
Myanmar Idol Winner&tag=visit Myanmar Idol Winner New BBCYangon Time News"Myanmar Idol Grand Final အတြက္ အမ္ေဇာ္ရိန္၊ ေစာလားေထာ္ဝါး၊ နင္ဇီေမ တို႔ကို ေရြးခ်ယ္(Yangon Media Group) သူသည် မြန်မာအိုင်​ဒေါတွင် လူသိများလာပြီး ပရိသတ် သိန်းချီရှိလာခဲ့သည်။
Myanmar Idol : Top 11 Finalists RevealedMITV NEWS ငယ်ဘဝ အမ်ဇော်ရိန်ကို ဇန်နဝါရီ ၂၀ ရက်နေ့၊ ၁၉၉၃ ခုနှစ်တွင် ဦးMဇော်ခွန်၊ ဒေါ်နော်ခရစတာဘဲလ်တို့မှ ပျဉ်းမနားမြို့၌ မွေးဖွားခဲ့သည်။
သူသည် Myanmar Idol တွင်သူနှင့်အတူ ပါဝင်ယှဉ်ပြိုင်ခဲ့သော စောထက်နိုင်စိုးနှင့် ညီအစ်ကို တစ်ဝမ်းကွဲ တော်စပ်သည်။
ပြင်ပဘဝ အမ်ဇော်ရိန်သည် ခရစ်ယာန်ဘာသာဝင် ကချင်လူမျိုးဖြစ်ပြီး အရပ် ၅ပေ ၆လက်မ (၁.၉၄ မီတာ) ရှိပြီး မွေးချင်း​၄ယောက်အနက် အငယ်ဆုံးဖြစ်သည်။
တေးစီးရီးများ တစ်ကိုယ်တော် စိတ် (၂၀၁၆) ကိုးကား ပြင်ပလင့်ခ်များ Myanmar Idol Category:ကချင်လူမျိုးများ Category:မြန်မာ အမျိုးသား အဆိုတော်များ။
LulzSec သည် ကွန်ပျူတာ ဟက်ကာအဖွဲ့ဖြစ်ပြီး ကနေဒါဝဘ်ဆိုဒ်များအား ဆက်တိုက်ဆိုသလို တိုက်ခိုက်မှုများကြောင့် ၂၀၁၁ ခုနှစ်တွင် နိုင်ငံတကာ၏ ဂရုပြုခြင်းကို ခံရသည်။
သူတို့၏ ပစ်မှတ်များတွင် Conservative Party of Canada နှင့် Husky Energy တို့ပါဝင်သည်။
၂၀၁၁ ဇွန် ၇ တွင် LulzRaft မှ ကနေဒါ ဝန်ကြီးချုပ် စတီဖင် ဟာပါ၏ ဇာတ်ကြောင်းအမှားအား မှားယွင်းစွာ ရေးသားကာ Conservative Party of Canada ဝဘ်ဆိုဒ်အား ဟက်ခဲ့သည်။
ယင်းကဲ့သို့ မဟုတ်မမှန် သတင်းအမှားသည် တွယ်တာမှတဆင့် ပျံ့နှံ့ခဲ့သည်။
ဝန်ကြီးချုပ်၏ ပြောခွင့်ရပုဂ္ဂိုလ်က ယင်းဇာတ်လမ်းအား ငြင်းဆိုခဲ့သည်။
LulzRaft အဖွဲ့သည် ဇွန် ၈ တွင် ပါတီအလှူရှင်များ၏ အချက်အလက်များပါဝင်သည့် database တစ်ခုအား ထပ်မံတိုက်ခိုက်ခဲ့သည်။
ယင်းတွင် အလှူရှင်များ၏ အီးမေးလ်များ အိမ်လိပ်စာများ ပါဝင်သည်။
အဖွဲ့သည် Husky Energy အားလည်း တိုက်ခိုက်ခဲ့ပြီး ဤကဲ့သို့ တိုက်ခိုက်မှုသည် ယခင်တိုက်ခိုက်မှုမှ အကျိုးဆက်ဖြစ်ပြီး ပြည်သူများအား ဓာတ်ငွေ့အား အလကားပေးသုံးကြောင်း ကတိပြုသည့်စာစောင်အား တင်ထားခဲ့သည်။
မှတ်ချက်ပေးသူအချို့က အဖွဲ့အား Conservative ပါတီအား မနှစ်သက်ကြသူများဟု ထင်ကြေးပေးကြသော်လည်း LulzRaft မှ ကြေညာချက် ထုတ်ပြန်သည်မှာ သူတို့သည် နိုင်ငံရေးသမားများအား မနှစ်သက်ကြသူများဟု ဆိုသည်။
အချို့က Copycat effect ကြောင့် တိုက်ခိုက်ရန် စိတ်ကူး ရလာသည်ဟုဆိုကြသော်လည်းယင်းအဖွဲ့သည် LulzSec နှင့် ဆက်နွယ်မှု ရှိလေသလား မသိရပေ။
We Are Legion: ဟက်ကင်း ဓလေ့စရိုက်၏ ပုံပြင် သည် ၂၀၁၂ ခုနှစ် documentary ဇာတ်ကားဖြစ်ပြီး ဟက်ကင်းဝါဒနှင့် အမည်မဖော်လိုသူများအကြောင်း ကိုယ်တိုင်ရိုက်ကူးသည့် ဇာတ်လမ်းဟု ယုံကြည်ရသည်။
၁၉၆၁ အရှေ့တောင်အာရှကျွန်းဆွယ် အားကစားပွဲတော် သည် မြန်မာနိုင်ငံ၊ ရန်ကုန်မြို့တွင် ၁၉၆၁ခုနှစ် ဒီဇင်ဘာလ ၁၁ရက်မှ ၁၆ရက်​နေ့အထိ ကျင်းပခဲ့​သော ဒုတိယအကြိမ် အ​ရှေ့​တောင်အာရှကျွန်းဆွယ် အားကစားပြိုင်ပွဲဖြစ်သည်။
မြန်မာနိုင်ငံအ​နေဖြင့် ပထမဆုံးအကြိမ်လက်ခံကျင်းပခြင်းဖြစ်ပြီး ထိုင်းနိုင်ငံပြီး​နောက် ဒုတိယ​မြောက် အိမ်ရှင်နိုင်ငံဖြစ်သည်။
သမ္မတကြီးမန်းဝင်းမောင်မှ အောင်ဆန်းအားကစားကွင်းတွင် အားကစားပွဲတော်အား ဖွင့်လှစ်ပေးခဲ့သည်။
အရှေ့တောင်အာရှကျွန်းဆွယ် အားကစားပြိုင်ပွဲ ဖက်ဒရေးရှင်းဝင် နိုင်ငံခြောက်နိုင်ငံလုံးဖြစ်သည့် ထိုင်း၊ မြန်မာ၊ မလေးယား၊ လာအို၊ ကမ္ဘောဒီးယားနှင့် ဗီယက်နမ်တို့ အားလုံး စုံလင်စွာပါဝင်​သောပထမဆုံးအကြိမ် အားကစားပွဲဖြစ်သည်။
နိုင်ငံအသီးသီးမှ ဝင်​ရောက်ယှဉ်ပြိုင်သူ ၆၂၃ဦးရှိခဲ့သည်။
အားကစားနည်းပေါင်း ၁၃ မျိုးဖြင့် ကျင်းပခဲ့သည်။
မြန်မာ၊ ထိုင်းနှင့် မလေးယားနိုင်ငံတို့မှ နိုင်ငံအလိုက် ပထမ၊ ဒုတိယနှင့် တတိယတို့ရရှိခဲ့သည်။
ပွဲများနှင့်အားကစား ပါဝင်သည့်နိုင်ငံများ မ​လေးယား ၁ အားကစားနည်းများ အားကစားနည်း​ပေါင်း ၁၃မျိုးပါဝင်ခဲ့သည်။
20px|alt=|link=​ရေပိုင်းဆိုင်ရာအားကစားနည်းများ 20px|alt=|link=ပြေးခုန်ပစ် 20px|alt=|link=ကြက်တောင်ရိုက် 20px|alt=|link=ဘတ်စကက်ဘော 20px|alt=|link=လက်​ဝှေ့ 20px|alt=|link=စက်ဘီးစီး 20px|alt=|link=​ဘောလုံး 20px|alt=|link=​သေနတ်ပစ် 20pxရွက်​လှေ 20px|alt=|link=စားပွဲတင် တင်းနစ် 20px|alt=|link=တင်းနစ် 20px|alt=|link=​ဘော်လီ​ဘော 20px|alt=|link=အ​လေးမ ဆုတံဆိပ် ဇယား ၁၉၆၁ အရှေ့တောင်အာရှကျွန်းဆွယ် အားကစားပြိုင်ပွဲတွင် ရွှေတံဆိပ် ၈၆ခု၊ ငွေတံဆိပ် ၉၂ခု၊ ကြေးတံဆိပ် ၁၃၅ခု၊ စုစုပေါင်း တံဆိပ် ၃၁၃ခုကို ချီးမြှင့်နိုင်ခဲ့သည်။
Key အိမ်ရှင်နိုင်ငံ ၁*၃၅၂၆၄၃၁၀၄၂၂၁၁၈၂၂၆၁၃မ​လေးယား၁၆၂၄၃၉၇၉၄၉၅၈၂၂၅၄၁၃၁၁၂၈၆၁၆၄၁၁၇၀၀၈၈စုစုပေါင်း (၇နိုင်ငံ)၈၆၉၁၁၁၄၂၉၁ ကိုးကား Category:ရန်ကုန်မြို့ Category:အရှေ့တောင်အာရှ အားကစားပြိုင်ပွဲ Category:မြန်မာနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ။
ရွှေတောင်ကြား( "Golden Valley")သည် ရန်ကုန်တိုင်းဒေသကြီး၊ဗဟန်းမြို့နယ်တွင် တည်ရှိသည်။
သမိုင်း ကိုလိုနီခေတ်တွင် ရွှေတောင်ကြားဟု ယခုလူသိများနေသော "Golden Valley" သည် တိတ်ဆိတ်သော မြို့ဆင်ခြေဖုံးရပ်ကွက်တစ်ခု ဖြစ်ခဲ့ပြီး အနောက်တိုင်းသားများနှင့် တရုတ်၊ အိန္ဒိယမှ ကုန်သည်များ နေထိုင်ကြသည်။
The Pirate Bay (အတိုကောက် TPB) သည် ၂၀၀၃ ခုနှစ်မှစတင်၍ ဒယ်ဂျယ်တယ် မီဒီယာများအား စုစည်းပေးသည့် အွန်လိုင်း torrent ဆိုဒ်ဖြစ်သည်။
၂၀၀၉ ခုနှစ်တွင် Piratebay ပိုင်ရှင်သည် မူပိုင်ခွင့်ချိုးဖောက်သည့်အတွက် ပြစ်မှုမြောက်သည်ဟု ဆွီဒင်နိုင်ငံတွင် အဖမ်းခံရသည်။
နိုင်ငံအချို့တွင် အဆိုပါ ဝဘ်ဆိုဒ်အား အင်တာနက် ဝန်ဆော်မှုပေးသူများက ပိတ်ပင်ထားသည်။
သို့သော်လည်း proxy server များကို အသုံးချကာ ဝင်ရောက်သုံးစွဲနိုင်သည်။
ယင်း၏ဆိုဒ်တွင်ရှိသော ဖိုင်များကိုလည်း DNS ဆာဗာများစွာဖြင့် သုံးနိုင်လေသည်။
ကိုးကား ပြင်ပလင့် Editorial by a co-founder of The Pirate Bay Category:အင်တာနက် ဆင်ဆာပြုလုပ်ခြင်း။
ဆေဘယ်တောဆိတ်ကို ဆေဘယ်ဆိတ်သမင်ဟုလည်း ခေါ်တွင်သည်။
အာဖရိကတွင် တွေ့ရသော တောဆိတ် (အန်တီလုပ်) တစ်မျိုး ဖြစ် သည်။
အာဖရိကတိုက်အရှေ့ပိုင်းတွင် ကင်ညာနိုင်ငံ၏တောင်ဘက်ရှိ သစ် တောဖုံးလွှမ်းနေသော ဆာဗားနားမြက်ခင်းပြင်များတွင် လည်းကောင်း၊ အာဖရိကတိုက်တောင်ပိုင်းတွင်လည်းကောင်း တွေ့ရသည်။
မျိုးစိတ်ခွဲလေးမျိုး ရှိသည်။
အာဖရိကတိုက်ရှိ ‌တောဆိတ် (အန်တီလုပ်)များအနက် အလှပဆုံး‌ ဖြစ်သည်။
အ‌ကောင် ၂၀ သို့မဟုတ် ၃၀ ခန့်ရှိသည့် ‌ဆေဗယ်‌တောဆိတ်မနှင့် ‌တောဆိတ်က‌လေး များ တစ်အုပ်တွင် ‌ဆေဗယ်‌တောဆိတ်သို့ တစ်‌ကောင်သာ ပါ‌လေ့ရှိသည်။
‌ဆေဗယ်‌တောဆိတ်သည် မြင်းပုနီးပါးမျှကြီးသည်။
ယင်း၌ ‌တောက်‌ပြောင်‌သော အ‌မွေးနက်များနှင့် ခါးဘက်တွင် အ‌မွေးဖြူများ ရှိသည့်ပြင် လည်ဆံ‌မွေးနက်များလည်းရှိသည်။
ဦးချိုများသည် တကိုက်မျှရှည်ပြီးလျှင် ‌နောက်ဘက်သို့ ‌ကောက်လျက်ရှိသည်။
‌ဆေဗယ်‌တောဆိတ်မများ၏ အ‌ရောင်မှာ အညိုရင့်‌ရောင် ဖြစ်သည်။
ယင်းတို့၌ လှပသည့် ဦးချိုများ ရှိသည်။
သို့‌သော် အဖို၏ဦးချို‌လောက်ကား မသန်မာကြ‌ချေ။
ဆတ်နွား (ခေါ်) () ကို အီလန်ဆိတ်သမင်၊ ရိုးရိုးအီလန်၊ တောင်ပိုင်းအီလန် စသည်ဖြင့်လည်း ခေါ်တွင်သေးသည်။
အာဖရိကတိုက်အရှေ့ပိုင်းနှင့် တောင်ပိုင်းရှိ မြေပြန့်လွင်ပြင်ဒေသများနှင့် ဆာဗားနားမြက်ခင်းပြင်များတွင် ကျက်စားသော တောဆိတ် (အန်တီလုပ်) တစ်မျိုး ဖြစ်သည်။
ဘိုဗီဒေးမျိုးရင်းတွင် ပါဝင်သည်။
Pappas, LA; Elaine Anderson; Lui Marnelli; Virginia Hayssen (5 July 2002). "Taurotragus oryx" (PDF). Mammalian Species 689: 1–5. doi:10.1644/1545-1410(2002)6892.0.CO;2. တောဆိတ် (အန်တီလုပ်)အများစုသည် ‌ကြောက်ရွံ့တတ်‌သော်လည်း ‌မြေကြီး မှ ပခုံးစွန်းအထိ ၆ ‌ပေမြင့်သည့် ဆတ်နွားမှာ မ‌ကြောက်ရွံ့‌ချေ။
ဆတ်နွားများသည် ရာနှင့်ချီ၍ အုပ်ဖွဲ့ကာ ကျက်စားကြသည်။
ဆတ်နွားသည် မြင့်လည်းမြင့်၊ အား လည်း‌ကောင်းသည်။
ဆတ်နွား၏ ‌သေးသွယ်၍ တွန့်လိမ်လျက်ရှိ‌သော ဦးချိုသည် နှစ်‌ပေခွဲရှည်၏။
မျက်စိနှစ်လုံးကြား နဖူး‌ပေါ်၌ အ‌မွေးမည်းများစုလျက်ရှိသည်။
ထိုအ‌မွေးမည်းများသည် ဆတ်နွားအဖို၌သာရှိ၍ အမတွင်မရှိ‌ချေ။
အမ၏ ဦးချိုသည် အဖို၏ဦးချိုထက် ပို၍ ရှည်‌သော်လည်း အဖို၏ဦးချို‌လောက် မခိုင်ခံ့‌ချေ။
မြန်မာ့စွယ်စုံကျမ်း အတွဲ (၅) ဆတ်နွားများကို အီသီယိုးပီးယား၊ ကင်ညာ၊ တောင်ဆူဒန်၊ တန်ဇန်းနီးယား၊ ယူဂန်ဒါ၊ ရဝမ်ဒါ၊ ဘူရွန်ဒီ၊ ကွန်ဂိုဒီမိုကရက်တစ်သမ္မတနိုင်ငံ၊ ဘော့ဆွာနာ၊ လီဆိုသို၊ ဆွာဇီလန်၊ မာလဝီ၊ မိုဇမ်ဘစ်၊ နမီးဘီးယား၊ ဇမ်ဘီယာ၊ ဇင်ဘာဘွေ၊ တောင်အာဖရိကနိုင်ငံများတွင် တွေ့ရသည်။
ကိုးကား ကဏ္ဍ:ခွာစုံပါသော တိရစ္ဆာန်များ Category:အီသီယိုးပီးယားနိုင်ငံတွင် တွေ့ရသော နို့တိုက်သတ္တဝါများ Category:ကင်ညာနိုင်ငံတွင် တွေ့ရသော နို့တိုက်သတ္တဝါများ Category:တောင်ဆူဒန်နိုင်ငံတွင် တွေ့ရသော နို့တိုက်သတ္တဝါများ Category:တန်ဇန်းနီးယားနိုင်ငံတွင် တွေ့ရသော နို့တိုက်သတ္တဝါများ Category:ယူဂန်ဒါနိုင်ငံတွင် တွေ့ရသော နို့တိုက်သတ္တဝါများ Category:ရဝမ်ဒါနိုင်ငံတွင် တွေ့ရသော နို့တိုက်သတ္တဝါများ Category:ဘူရွန်ဒီနိုင်ငံတွင် တွေ့ရသော နို့တိုက်သတ္တဝါများ Category:ကွန်ဂိုဒီမိုကရက်တစ်သမ္မတနိုင်ငံတွင် တွေ့ရသော နို့တိုက်သတ္တဝါများ Category:ဘော့ဆွာနာနိုင်ငံတွင် တွေ့ရသော နို့တိုက်သတ္တဝါများ Category:လီဆိုသိုနိုင်ငံတွင် တွေ့ရသော နို့တိုက်သတ္တဝါများ Category:ဆွာဇီလန်နိုင်ငံတွင် တွေ့ရသော နို့တိုက်သတ္တဝါများ Category:မာလဝီနိုင်ငံတွင် တွေ့ရသော နို့တိုက်သတ္တဝါများ Category:မိုဇမ်ဘစ်နိုင်ငံတွင် တွေ့ရသော နို့တိုက်သတ္တဝါများ Category:နမီးဘီးယားနိုင်ငံတွင် တွေ့ရသော နို့တိုက်သတ္တဝါများ Category:ဇမ်ဘီယာနိုင်ငံတွင် တွေ့ရသော နို့တိုက်သတ္တဝါများ Category:ဇင်ဘာဘွေနိုင်ငံတွင် တွေ့ရသော နို့တိုက်သတ္တဝါများ Category:တောင်အာဖရိကနိုင်ငံတွင် တွေ့ရသော နို့တိုက်သတ္တဝါများ။
အာရှရွှေကြောင်(Asian golden cat)ကို ကြောင်မင်း၊ ကျားမင်း၊ တမ်းမစ်ကြောင်ဟုလည်း ခေါ်တွင်သည်။
တမ်းမစ်ကြောင်ဟု ခေါ်တွင်ရခြင်းမှာ ဒတ်ချ်လူမျိုး သတ္တဗေဒပညာရှင်တစ်ဦး ဖြစ်သူ ကွန်းရက်ဒ် ဂျက်ကော့ဗ် တမ်းမစ်ကို အစွဲပြုပြီး အမည်တွင်ခြင်း ဖြစ်သည်။
အိမ်ကြောင်ထက်အနည်းငယ်ကြီးသော တောကြောင်တစ်မျိုးဖြစ်သည်။
အလွန်ရန်လိုသည်။
အခြားတောကြောင်မျိုးများက ကြောက်ရွံ့ကြသောကြောင့် ကျားမင်းဟုခေါ်သည်။
ကိုယ်လုံးမှာ ရွှေနီရောင်တောက်နေသဖြင့် အလွန်လှပသော ကြောင်မျိုးဖြစ်သည်။
မောင်ဝင်းနိုင်၏ တိရစ္ဆာန်ရုံနှင့် တိရစ္ဆာန်များ စာအုပ်မှ၊ ၁၉၆၉၊ နိုဝင်ဘာ ထူးခြားချက် left|thumb|Illustration of skulls of Asian golden cat (bottom) and fishing cat (top), in Pocock's The Fauna of British India, including Ceylon and BurmaPocock, R.I. (1939). The Fauna of British India, including Ceylon and Burma. Mammalia. – Volume 1. Taylor and Francis, Ltd., London. Pp 259–264 ရွှေကြောင်သည် ခန္ဓာကိုယ်အလတ်စားရှိသော ကြောင်မျိုးရင်းဝင် သတ္တဝါတမျိုး ဖြစ်သည်။
စံပြုထိုက်သော ကြောင်ပုံရှိသည်။
အမြင့် ၉၀ စင်တီမီတာ၊ အမြီး ၅၀ စင်တီမီတာ၊ အလေးချိန် ၁၂ မှ ၁၆ ကီလိုထိ ရှိတတ်သည်။
(တနည်း) ခေါင်းနှင့်ကိုယ်အလျားမှာ ရှိကာ၊ အမြီးသည် ရှည်ပြီး၊ ပခုံးနေရာ၌ မြင့်လေသည်။
အလေးချိန်မှာ ရှိ၍ သာမန်အိမ်မွေးကြောင်တကောင်၏ နှစ်ဆသို့ သုံးဆခန့် ရှိသည်။
ရွှေကြောင်ခေါင်းပိုင်း၌ မျက်စိအတွင်းဘက်၌ အဖြူသား တကြောင်းစီ ကပ်ပါသည်။
နဖူးပိုင်း၌ အမည်းကွပ်သော မီးခိုးရောင် တွန့်ရာ ပါကာ ခေါင်းနောက်ထိ ရှည်လျားသည်။
အမွေးများသည် အရောင်ညီညွတ်ပြီး၊ ထူးခြားစွာ အရောင်ပြောင်းလဲတတ်သည်။
အမွေးများသည် နီကြင်ကြင်မဟုတ်ပါက ရွှေလိမ္မော်ရောင် သန်းနေပြီး၊ အညိုရင့်ရောင်မှ သစ်ခေါက်ရောင်ပြောင်းလဲနိုင်သော၊ မီးခိုးရောင်မှ အမည်းရောင်သို့ ပြောင်းလဲနိုင်သော အမျိုးအစားလည်း ရှိသည်။
မတူကွဲပြားသော ရောင်စဉ်များသို့လည်း ပြောင်းလဲတတ်သေးသည်။
အစက်အပြောက်များနှင့် အစင်းများဖြင့် မှတ်သားရသည်။
အဖြူနှင့် အနက်စင်းများသည် ပါးကိုဖြတ်ကာ ခေါင်းထိပ်သို့ တက်သွားသည်။
နားရွက်မှာ မည်းပြီး အလယ်ဗဟို၌ မီးခိုးရောင်သန်းသည်။
ယေဘုယျအားဖြင့် အကွက်စက်များသည် ဝမ်းဗိုက်အောက်ပိုင်းနှင့် ခြေထောက်ပိုင်း၌သာ ပါတတ်ပြီး၊ အရောင်ပြောင်းတတ်သည့် ကြောင်အမျိုးအစားမှာမူ အခြားခန္ဓာကိုယ်အစိတ်အပိုင်း၌လည်း အကွက်အပြောက်ရေးရေး တွေ့ရတတ်သည်။
တရုတ်ပြည်၌ အပြောက်ပါသော အရောင်ပြောင်း အမျိုးအစား တမျိုးရှိပြီးလျှင်၊ သစ်ကြောင် ()(豹猫) နှင့် အလွန်တရာ ဆင်တူသည်။
တွေ့ရှိရာဒေသ အာရှရွှေကြောင်ကို အရှေ့တောင်အာရှတစ်လွှားတွင် တွေ့ရှိရပြီး တိဘက်၊ ဘူတန်၊ နီပေါ၊ အိန္ဒိယ၊ ဘင်္ဂလားဒေ့ရှ်၊ မြန်မာ၊ ထိုင်း၊ ကမ္ဘောဒီးယား၊ လာအို၊ ဗီယက်နမ်၊ တရုတ်ပြည်တောင်ပိုင်း၊ မလေးရှားနှင့် အင်ဒိုနီးရှားနိုင်ငံရှိ စူမတ်တြားကျွန်းတို့တွင် တွေ့ရသည်။
Nowell, K., Jackson, P. (1996). 'Wild Cats: status survey and conservation action plan. IUCN/SSC Cat Specialist Group, Gland, Switzerland. ကျောက်တောင်များကြားတွင်ရှိသော သစ်တောများ၌ မှီတင်းနေထိုင်ရသည်ကို ကြိုက်နှစ်သက်သည်။
ရွက်ကြွေတော၊ အပူလျော့ပိုင်းအမြဲစိမ်းရွက်ပြန့်တောများနှင့်တကွ အပူပိုင်းမိုးသစ်တောများ၌ ရွှေကြောင်၏ အရိပ်အရောင်ကို မြင်တွေ့နိုင်သည်။
တခါတရံ၌လည်း ၎င်းကို ဆန့်ကျင်ဘက် ကျယ်ပြန့်သော လွင်ပြင်ဒေသ၌ တွေ့ရတတ်သည်။
အာသံရှိ မန်န(Manas)အမျိုးသားဥယျာဉ်၏ မြက်ခင်းပြင်ကဲ့သို့သော ကျယ်ပြန့်သော မြက်ခင်းများ၌လည်း နေသည်။
ဟိမဝန္တာအရှေ့ပိုင်းတွင် ရွှေကြောင်များကို သမပိုင်းနှင့် တပိုင်းထင်းရှူးတောများ(temperate and subalpine forest)၌ မှတ်တမ်းတင်မိသည်။
ဒမ္ပာ ကျားဘေးမဲ့တောထဲနှင့် မဂ္ဂာလယရှိ ခါစီတောင်ကုန်းများ၌လည်း မှတ်တမ်းဖြင့် တွေ့ရသည်။
လာအို၌ အနည်းဆုံး မီတာ ၁၁၀၀(ပေ ၃၆၀၀)ရှိ မဲခေါင်လွင်ပြင်တွင် ဝါးများ ပြန်လည်ပေါက်ရောက်(bamboo regrowth)နေသော၊ တပင်နှင့် တပင်ပွတ်တိုက်(scrub)နေသော အဆင့်နိမ့်သည့် သစ်တောများ၌ နေထိုင်သည်။
Duckworth, J. W., Salter, R. E. and Khounboline, K. (compilers) (1999). Wildlife in Lao PDR: 1999 Status Report . Vientiane: IUCN – The World Conservation Union / Wildlife Conservation Society / Centre for Protected Areas and Watershed Management. စူမတ်တြားနှင့် လာအိုမြောက်ပိုင်းက နမ်အဲ့ဖိုလိုအီအမျိုးသားအကာအကွယ်ပေးဒေသ(Nam Et-Phou Louey National Protected Area)တို့၏ စစ်တမ်းများက ယခင်ယုံထားသည်ထက် အရေအတွက် ပိုများကြောင်းနှင့် မကြာခဏတွေ့ရသော(sympatric) အိမ်ကြောင်များထက် ပိုအတွေ့ရများကြောင်း ညွှန်ပြနေသည်။
Holden, J. (2001). Small cats in Kerinci Seblat National Park, Sumatra, Indonesia. Cat News 35: 11–14.Johnson, A., Vongkhamheng, C., Saithongdam, T. (2009). The diversity, status and conservation of small carnivores in a montane tropical forest in northern Laos. Oryx 43: 626–633 မြန်မာ့မြောက်ပိုင်း၊ ထိုင်းနှင့် အိန္ဒိယအနောက်ပိုင်း အရုနချယ် ပရာဒက်(Arunachal Pradesh)တို့မှ ရသော စစ်တမ်းများအရမူ တကောင်ချင်းအလိုက် ဦးရေနည်းပါးလှကြောင်း တွေ့ရသည်။
Rao, M., Myint, T., Zaw, T., Htun, S. (2005). Hunting patterns in tropical forests adjoining the Hkakaborazi National Park, north Myanmar. Oryx 39(3): 292–300.Mishra, C., Madhusudan, M. D., Datta, A. (2006). Mammals of the high altitudes of western Arunachal Pradesh, eastern Himalaya: An assessment of threats and conservation needs. Oryx 40: 29–35. ဘူတန်၊ ဂျီဂမဲ ဆင်ဂယဲ ဝမ်ချပ် အမျိုးသားဥယျာဉ်တွင်၊ အမြင့်တီကျူ ၃၇၃၈ မီတာ(၁၂၂၆၄ ပေ)၌ ကင်မရာထောင်ချောက်များဖြင့် ဓာတ်ပုံဖမ်းယူ ရရှိသည်။
Wang, S. W. (2007). A rare morph of the Asiatic golden cat in Bhutan's Jigme Singye Wangchuck National Park. Cat News 47: 27–28. ဆစ်ကင်း(Sikkim)၊ ခန်ချန်ဒဇုံဂါ ဇီဝဘေးမဲ့တော၌ ပင်လယ်ရေမျက်နှာပြင်မှအမြင့်(elevation) မီတာ ၃၉၆၀(၁၂၉၉၀ ပေ)အရောက်တွင် ဓာတ်ပုံရိုက်ယူ ရသည်။
မျိုးစိတ် သုံးမျိုးကို အသိအမှတ်ပြုထားသည်။
၎င်းတို့မှာ ဟိမဝန္တာ၊ အရှေ့တောင်အာရှနှင့် ဆူမားတြားတို့ရှိ ပါဒိုဖလိစ် တမ်းမစ်ကီး တမ်းမစ်ကီးPardofelis temminckii temminckii တရုတ်ပြည် အရှေ့တောင်၌ တွေ့ရသော ပါဒိုဖလိစ် တမ်းမစ်ကီး ဒိုမီနကနရမ်Pardofelis temminckii dominicanorum တရုတ်ပြည် အနောက်တောင်၌ တွေ့ရသော ပါဒိုဖလိစ် တမ္မစ်ကီး ထရိစတစ်Pardofelis temminckii tristis တို့ ဖြစ်သည်။
ကျက်စားပုံနှင့် သားပေါက်ခြင်း A gray morph of the Asian golden cat, Arunachal Pradesh, India အာရှရွှေကြောင်၏ လှုပ်ရှားမှုသည် အလွန်သိုသိပ်၍ သုတေသီများ ပြောသည်မှာ ၎င်းသည် အဓိကအားဖြင့် ညအခါ၌သာ လှုပ်ရှားသွားလာလေ့ရှိသည်။
မည်သို့ လှုပ်ရှားမည်ဟုလည်း စည်းကမ်းသတ်မှတ်ချက် မရှိပေ။
ထီးတည်းနေတတ်သော သတ္တဝါမျိုး ဖြစ်သည်။
မြေပြင်၌ သားကောင် ဖမ်းခြင်းကို ကြိုက်သော်လည်း အမြင့်နေရာများကို တက်ရောက်နိုင်သည်။
ယင်းတို့၏ သားကောင်ဖမ်းပုံ နည်းစနစ်သည် စံပြကြောင်မျိုးများနှင့် ဆင်တူသည်။
များသောအားဖြင့် ငှက်၊ ပုတက်မျိုး၊ ကိုက်ဖြတ်သတ္တဝါမျိုးနှင့် အခြားနို့တိုက်သတ္တဝါများကို အစာအဖြစ် ဖမ်းစားတတ်ပြီး၊ ရံခါ၌ သမင်ပေါက်စများကိုလည်း ဖမ်းစားတတ်သည်။
ရွှေကြောင်နှစ်ကောင်ပေါင်း၍လည်း မိမိထက်ကြီးသော သတ္တဝါများကို ဖမ်းဆီးမှု ရှိသည်။
thumb|Asian golden cat with a piece of meatအာရှရွှေကြောင်များသည် ပိုင်နက်နယ်မြေသတ်မှတ်ထားတတ်ခြင်းနှင့် ထီးတည်းနေတတ်ခြင်းတို့ ရှိသည်။
ယခင်လေ့လာမှုများအရ ၎င်းတို့သည် ညမှသာ လှုပ်ရှားသွားလာတတ်သည်။
အချို့မျိုးစိတ်များမှာ နေ့ရောညပါ လှုပ်ရှားတတ်သည်။
အချို့ကမူ နေဝင်လထွက် အချိန်မျိုးမှသာ ထွက်လာတတ်ပြီး၊ ညနက်သော် မလှုပ်ရှားမသွားလာတတ်သည်လည်း ရှိသည်။
လေ့လာမှုများအရ ရွှေကြောင်ထီး၏ နယ်ပယ်မှာ အရွယ်အစားအားဖြင့် ရှိပြီး၊ မုတ်သုံမိုးရာသီ၌ ၁၅ ရာခိုင်နှုန်း ပိုကျယ်ပြန့်သည်။
အမ၏စားကျက်နယ်မှာ အရွယ်အစားအားဖြင့် ဖြစ်သည်။
ကြောင်ထီးရော ကြောင်မ ပါ တနေ့အတွင်း ကြား နှင့် အတွင်းသာ သွားလာလေ့ရှိသည်။
မတ်လထက် ဇူလိုင်လတွင် ပိုလှုပ်ရှားသည်။
Grassman Jr., L. I., Tewes, M. E., Silvy, N. J., Kreetiyutanont, K. (2005). Ecology of three sympatric felids in a mixed evergreen forest in North-central Thailand. Journal of Mammalogy 86: 29–38 လိုအပ်ပါက သစ်ပင်တက်နိုင်သည်။
ငှက်၊ ယုန်၊ ကိုက်ဝါးတတ်သော ကြွက်မျိုး၊ တွားသွားမျိုးနှင့် ဆတ်၊ ချေတို့ကဲ့သို့သော ခွာပါအကောင်ငယ်မျိုးတို့ကို အမဲလိုက်သည်။
အိမ်မွေးကျွဲပေါက်ကဲ့သို့သော မိမိထက်ကြီးသည့် သားကောင်ကိုလည်း ဖမ်းဆီးနိုင်သည်။
Tun Yin (1967). Wild animals of Burma. Rangoon Gazette Ltd., Rangoon. ဆစ်ကင်းတောင်တန်းများတွင် ရွှေကြောင်သည် ဂိုရယ်ဆိုသော သမင်နှင့်တူသော အကောင်တမျိုးကိုပင် သားကောင်အဖြစ် ဖမ်းဆီးသည်ဟု ဆိုကြသေးသည်။
Biswas, B. and Ghose, R.K. (1982). Progress report 1 on pilot survey of the WWF-India/Zoological Survey of India collaborative project on the status survey of the lesser cats in eastern India. Zoological Survey of India, Calcutta. လှောင်အိမ်သွင်းထားသော ရွှေကြောင်များသည် အိမ်ကြောင်များကဲ့သို့ပင် မိမိသွားဖြင့် သားကောင်ကိုကိုက်ဖြတ်သည်။
အစာကျွေးခြင်း မစတင်မီ၊ ခိုထက်ကြီးသော ငှက်များကို ဖမ်းစားသည်။
သူတို့အော်သံများတွင် နှာချေသံ၊ အော့အန်သံ၊ မိညောင်အော်သံ၊ အမွေးပွသံ၊ မာန်ဖီသံ နှင့် ဂဏာမငြိမ်သံတို့ ပါဝင်သည်။
အခြားကူးလူးဆက်ဆံပုံမှာ ရနံ့ဖြင့် အမှတ်အသားလုပ်ခြင်း၊ သစ်ပင်သစ်တုံးများကို လက်သည်းဖြင့် ကုတ်ခြစ်ခြင်း နှင့် အရာဝတ္ထုအမျိုးမျိုးကို ခေါင်းဖြင့် လိုက်ပွတ်ခြင်းတို့ ဖြစ်ကာ၊ အိမ်ကြောင်များ ပြုမူပုံနှင့် လွန်စွာတူလေသည်။
မျိုးပွားပုံ ဤရှားပါးတွေ့ရခဲသော ကြောင်၏ တောတွင်းကာလ မျိုးပွားပုံအပြုအမူနှင့် စပ်လျဉ်း၍ မသိကြချေ။
သိရှိရသမျှမှာ ထိန်းသိမ်းစောင့်ရှောက်ထားသော ရွှေကြောင်များဆီမှသာ ဖြစ်သည်။
Jones, M.L. (1977). Record keeping and longevity of felids in captivity. In: Eaton, R.L. (ed.) The World’s Cats. Vol. 3, no. 3. Seattle: Carnivore Research Institute, Burke Museum, University of Washington.အဖိုက ၂၄ လနှင့် ရင့်ကျက်သည်ဆိုလျှင် အာရှရွှေကြောင်မသည် ၁၈ လ နှင့် ၂၄ လအကြား လိင်ပိုင်းဆိုင်ရာ ရင့်မာပြီ ဖြစ်သည်။
၃၉ ရက်ကြာတိုင်း အမသည် လိင်ဆက်ဆံလိုသော အာသီသ ရှိလာသည်။
ထိုသောအခါ လက်ခံလိုသော အမူအရာပြသခြင်းဖြင့် အမှတ်အသား ထား၍ အထီးနှင့် ဆက်ဆံရရန် ရှာဖွေသည်။
Mellen, J. (1989). Reproductive behaviour of small captive cats (Felis ssp.). Ph.D. thesis, University of California, Davis. မိတ်လိုက်စဉ်၊ အမ၏ လည်ကုပ်ကို အထီးက သွားဖြင့် ကိုက်ဆွဲထားတတ်သည်။
၇၈ ရက်မှ ရက် ၈၀ အတွင်း ကိုယ်ဝန်ဆောင်ပြီး၊ တခါပေါက်လျှင် တကောင်မှ သုံးကောင်ဖြစ်ကာ သစ်ခေါင်း၊ ကျောက်ဂူစသော သိုဝှက်သော၊ အမိုးအကာရှိသော နေရာများ၌ မွေးဖွားသည်။
မွေးကင်းစကြောင်လေးများသည် လေးသည်။
သို့သော် ပထမရှစ်ပတ်ကျော်သော် ဖွားစကထက် သုံးဆ ထွားလာသည်။
မွေးကတည်းကပင် ကြောင်ကြီးတကောင်၏ သားမွေးပုံစံ ပါလာပြီး၊ ခြောက်ရက်မှ ဆယ့်နှစ်ရက်အတွင်း မျက်လုံးပွင့်လေသည်။
ရွှေကြောင်ကို လုံခြုံစွာ စောင့်ရှောက်မွေးမြူသော် သက်တမ်း အနှစ် ၂၀ ထိ ရှည်နိုင်သော်လည်း တောတွင်းတိရစ္ဆာန်တို့သက်တမ်းသည် ပိုတိုသည်က များလေသည်။
Prator, T., Thomas, W.D., Jones, M. and M. Dee (1988). A twenty-year overview of selected rare carnivores in captivity. pp 191–229. In B. Dresser, R. Reece and E. Maruska, (eds.) Proceedings of 5th world conference on breeding endangered species in captivity. Cincinnati, Ohio. ခြိမ်းခြောက်ခံနေရခြင်း အာရှရွှေကြောင်များသည် ကမ္ဘာမှာ ဖွံ့ဖြိုးမှုအမြန်ဆုံးနိုင်ငံများထဲမှ အချို့တွင် နေထိုင်သည် ဖြစ်ရာ ထိုနိုင်ငံများတွင် သစ်တောများလျင်မြန်စွာ ပြုန်းတီးလာခြင်း၊ သားကောင်များ ရှာဖွေရခက်ခဲလာခြင်းနှင့် အတူ လိုက်ပါလာသော နေထိုင်ကျက်စားရာ ဘုံပျောက်ခြင်းတို့ဖြင့် ကျယ်ပြန့်စွာ ခြိမ်းခြောက်ခံနေရပေသည်။
အခြားကြီးစွာသော ခြိမ်းခြောက်မှုတခုမှာ တရားမဝင်တောရိုင်းတိရစ္ဆာန်ရောင်းဝယ်ခြင်းပင် ဖြစ်ကာ၊ အချိန်တိုအတွင်း အန္တရာယ် အရှိဆုံး ဖြစ်နိုင်ခြေ အလားအလာများနေပေသည်။
အိမ်မွေးတိရစ္ဆာန်များ အဆွဲခံရခြင်း၊ ကျွဲပေါက်စများ၊ ဆိတ်များ စသည့် ပိုကြီးသည့် တိရစ္ဆာန်များ အဆွဲခံရခြင်းကြောင့် လက်စားချေသည့်အနေဖြင့် ရွှေကြောင်များကို လိုက်လံပစ်ခတ် ဖမ်းဆီးသည်လည်း ရှိသည်ဟု ဆိုကြသည်။
တရားမဝင်တောရိုင်းတိရစ္ဆာန်များကုန်သွယ်ခြင်း သားမွေးများကိုလိုခြင်းကြောင့် အာရှရွှေကြောင်များသည် အမဲလိုက်ခြင်း၊ သတ်ဖြတ်ခုတ်ထစ်ခြင်းကို ခံရသည်။
Lynam, A. J., Round, P. and Brockelman, W. Y. (2006). Status of birds and large mammals of the Dong Phayayen-Khao Yai Forest Complex, Thailand . Biodiversity Research and Training Program and Wildlife Conservation Society, Bangkok, Thailand. မြန်မာနိုင်ငံ၌၊ ၁၉၉၁ နှင့် ၂၀၀၆ အတွင်း စုံစမ်းစစ်ဆေးသိရှိရသော ဈေးကွက်လေးခုတွင် အနည်းဆုံး အကောင် ၁၁၀ မှ ခန္ဓာကိုယ်အစိတ်အပိုင်း ၁၁၁ ခုကို တွေ့ရှိရသည်။
ထိုအရေအတွက်သည် မခြိမ်းခြောက်ခံရသော မျိုးစိတ်များနှင့် စာလျှင် သိသာစွာ များပြားနေသည်။
တွေ့ရှိရသမျှထဲတွင် အလွန့်အလွန် ရှားပါးသော အကွက်ပုံအလွန်လှပသည့် ကျားသစ်ကွက်တောကြောင်နှင့် အလားတူသော မျိုးစိတ်ကို ရင်ထိုးပုံလုပ်ထားသည်ကိုလည်း တွေ့ရသည်။